Document ID: 31990R2428

*****
ΚΑΝΟΝΙΣΜΟΣ (ΕΟΚ) αριθ. 2428/90 ΤΗΣ ΕΠΙΤΡΟΠΗΣ
της 21ης Αυγούστου 1990
για τις εισαγωγές κονσερβών μανιταριών καταγωγής τρίτων χωρών και την τροποποίηση του κανονισμού (ΕΟΚ) αριθ. 1851/90 σχετικά με την έκδοση πιστοποιητικών εισαγωγής για τις κονσέρβες καλλιεργημένων μανιταριών καταγωγής Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 σχετικά με τα μέτρα που εφαρμόζονται κατά την εισαγωγή κονσερβών καλλιεργημένων μανιταριών (1), και ιδίως το άρθρο 6,
Εκτιμώντας:
ότι το άρθρο 3 του κανονισμού (ΕΟΚ) αριθ. 1796/81 προβλέπει ότι η ποσότητα που εισάγεται με απαλλαγή του συμπληρωματικού ποσού πρέπει να κατανέμεται μεταξύ των προμηθευτριών χωρών λαμβανομένων υπόψη των παραδοσιακών ρευμάτων συναλλαγών και των νέων προμηθευτών·
ότι το άρθρο 3 παράγραφος 3 του κανονισμού (ΕΟΚ) αριθ. 1707/90 της Επιτροπής της 22ας Ιουνίου 1990 (2) σχετικά με τις λεπτομέρειες εφαρμογής του κανονισμού (ΕΟΚ) αριθ. 1796/81, κατανέμει μεταξύ των προμηθευτριών χωρών την ποσότητα που εισάγεται με απαλλαγή του συμπληρωματικού ποσού· ότι το άρθρο 3 παράγραφος 1 του εν λόγω κανονισμού προέβλεψε τη δυνατότητα να αναθεωρείται η κατανομή με βάση πιστοποιητικά που χορηγούνται κατά τη διάρκεια του πρώτου εξαμήνου του εν λόγω έτους· ότι ο απολογισμός, όσον αφορά τα πιστοποιητικά που εκδόθηκαν στις 30 Ιουνίου 1990, δικαιολογεί μια νέα κατανομή αυτής της ποσότητας για το τρέχον έτος·
ότι αυτή η νέα κατανομή επιτρέπει εκ νέου τις εισαγωγές κονσερβών καλλιεργημένων μανιταριών καταγωγής Κίνας που δικαιούνται απαλλαγής του συμπληρωματικού ποσού και για τις οποίες η έκδοση πιστοποιητικών εισαγωγής ανεστάλη από τον κανονισμό (ΕΟΚ) αριθ. 1851/90 της Επιτροπής (3)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μέχρι τις 31 Δεκεμβρίου 1990, η κατανομή της συνολικής ποσότητας που καθορίζεται στο άρθρο 3 του κανονισμού (ΕΟΚ) αριθ. 1796/81 και περιλαμβάνεται στο παράρτημα Ι του κανονισμού (ΕΟΚ) αριθ. 1707/90, αναθεωρείται σύμφωνα με το παράρτημα.
Άρθρο 2
Καταργείται το άρθρο 1 παράγραφος 2 του κανονισμού (ΕΟΚ) αριθ. 1851/90.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 3 Σεπτεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Αυγούστου 1990.

Labels: 17
3
6
18
15